text: Den er ikke for børn
  22 november 2011 kl. 14.30
  Den verdensomspændende chokoladeproducent Ferrero har stoppet en tv-reklame fra grænsekøbmanden Poetzsch, fordi den ikke er for børn.
  Ferrero producerer en række chokolade-produkter, der især henvender sig til familier og børn. Blandt andet Nutella.
  I tv-reklamen bliver en kvinde iklædt chokolade slikket ren af sin elsker.
  Den form for indtagelse af chokolade ønsker Ferrero ikke at blive sat i forbindelse med.
  Poetzsch har accepteret, at tv-reklamen stoppes, og firmaet har ikke kommentarer til sagen. Reklamen har været vist på TV2 Danmark.
  Grænsekøbmand Fleggaard har også forsøgt sig med at sælge dagligvarer med sexistiske undertoner. Dog uden at komme i konflikt ned leverandørerne.
  